Несӧль (Кӧсладор район)

Несӧ́ль (рочӧн Несоли́) — Перем ладорись Коми кытшын, Кӧсладор районісь Кӧс посадмуын учӧтик грезд (деревня). Несӧльыс куйлӧ Кӧс посадсянь ойвыв-рытвылӧ 23 км ылынаын, Сым ю дорсянь лунвылӧ кык километра ылынаын, Пятигорланьӧ мунтӧн автотуйсянь шульга ки вылас, ыббез коласын. Ордча грезддэз Кӧркӧ Несӧль вӧлі Порошволь сельсоветын. Медматын олан пункт — Порошволь и эм. Сія сулалӧ Несӧльсянь ойвыв-асыввылӧ ӧтік километра ылынаын (автотуй кузяс сэтчӧ муннытӧ 1,5 км). Кыкнан деревня коласын куйлӧ ӧтласа шойна. Сійӧн, мыля Несӧляс не садик, не школа, не магазин, не почта, не мый абу, несӧлёвчиыс вовлӧны пыр Порошвольӧ. Ним йылісь 1875 воын грездсӧ казьтылӧмась то кыдз: Несолево на р. Негожевая. А. С. Кривощёкова-Гантман сьӧрті позьӧ вӧзйыны кык этимология: коми нимкодьсянь (несыль — пыр несйись морт), нето роч нимкодьсянь (несоль — морт, кӧда оз солав сёянсӧ). Уличаэз Грездын эм куим улича: Вӧр туй Октяб туй Щербаков Микол туй Отир Олӧны Несӧляс 42 морт (2009 во пондӧтчан кежӧ), видзӧны 16 горт. Отирыс шусьӧны несӧлё́вчи. Оліссез комиӧсь. Ордча ландшафттэз Макарпальник Кашпальник Ыстісяннэз Ӧшмӧссэз География Коми-Пермяцкого автономного округа. Пермь, 1992. ISBN 5-7625-0162-0. Коми-Пермяцкий автономный округ на рубеже веков. Кудымкар, 2000. ISBN 5-87901-051-1 Мартынов М. Е. Селения Косинского района. Справочно-статистический материал. Кудымкар, 2009. ISBN 978-5-87901-127-2 Шаги времени. К 80-летию образования Косинского района / редактор-составитель О. П. Кучева. Пермь, 2004. ISBN 5-93683-030-X. Щербакова О. А. Висьтасьӧм. Перем, 2010.